<classify> Waziri wa Nchi Ofisi ya Rais Utumishi wa Umma na Utawala Bora, George Mkuchika amesema Spika wa Bunge la Tanzania akitaka taarifa ya utekelezaji wa Mpango wa Kupunguza Kaya Masikini Tasaf iwasilishwe bungeni Serikali itafanya hivyo.Mkuchika pia amesema, si kweli kwamba, Tasaf haijaonesha matokeo chanya kwenye maisha ya wananchi. Mheshimiwa Spika akisema taarifa ya Tasaf anataka ailete humu ndani italetwa pasipo na mashaka amesema.Ameyasema hayo leo bungeni mjini Dodoma kupinga kauli ya Mbunge wa Viti Maalum Chadema, Cecilia Pareso aliyesema kuwa fedha za Tasaf hazijawahi kuonesha matokeo ya moja kwa moja kwa wananchi wanaopewa. Wakati anauliza swali la nyongeza, mbunge huyo aliuliza kama Serikali ipo tayari kufanya tathimini na uchunguzi na kuwasilisha bungeni taarifa yenye kuonesha matokeo ya moja kwa moja ya fedha za Tasaf.Mimi naomba tusichanganye mambo, hoja kwamba mnaomba taarifa ya utekelezaji wa Tasaf ikoje ni hoja ya msingi na inaweza ikaletwa, mheshimiwa Mao Tse Tung anasema no research no right to speak, Mimi ndiye Waziri wa Tasaf, na juzi nimetoka Kilimanjaro, nimeona jinsi walengwa kule na wengi ni akina mama walivyopambana na umasikini kwa kutumia Tasaf, wameanza biashara ndogondogo, mwingine amenunua ngombe, wengine wamejenga majumba, mimi namuomba ndugu yangu, ngombe ananunuliwa baada ya kudunduliza... amesema Mkuchika. Kwa mujibu wa kiongozi huyo, Kamati husika ya Bunge hupewa taarifa ya utekelezaji wa Tasaf kila baada ya muda. Amelieleza Bunge kuwa shilingi bilioni 32- zimetumika kupunguza umasikini kupitia Tasaf tangu mpango huo ulipoanza kutekelezwa.Amesema, shilingi 7, 240, 498, 800 - zimetumika kwenye miradi ya kutoa ajira za muda, shilingi bilioni 25.24- zimetumika kwa ruzuku kwa ajili ya elimu na afya, na shilingi milioni 464- zimetumika kwa ruzuku kwa vikundi vya kukuza uchumi wa kaya. Wabunge wameelezwa kuwa, mpango wa Tasaf unatekeleza kwa awamu kwenye halmashauri zote Tanzania bara na Zanzibar na utakamilika mwaka 20202023.  <topic>: KITAIFA 